საქართველოს სსრ-ის მინისტრთა საბჭო

საქართველოს სსრ-ის მინისტრთა საბჭო, საქართველოს სსრ-ის მთავრობა (27 მარტი, 1946 — 22 ნოემბერი, 1990) — სახელმწიფო ხელისუფლების უმაღლესი აღმასრულებელი და განმკარგულებელი ორგანო საქართველოს სსრ-ში.

მინისტრთა საბჭოს უშუალოდ ქმნიდა რესპუბლიკის უმაღლესი საბჭო საქართველოს სსრ-ის მინისტრთა საბჭოს თავჯდომარის, მისი პირველი მოადგილის და მოადგილეების, საქართველოს სსრ-ის მინისტრებისა და სახელმწიფო კომიტეტების თავჯდომარეების შემადგენლობით. მთავრობის შემადგენლობაში თანამდებობის მიხედვით შედიოდნენ აგრეთვე აფხაზეთის ასსრ-ის და აჭარის ასსრ-ის მინისტრთა საბჭოების თავჯდომარეები. მთავრობის მუდმივი ოპერატიული ორგანოს სახით მოქმედებდა საქართველოს სსრ-ის მინისტრთა საბჭოს პრეზიდიუმი. მინისტრთა საბჭო პასუხისმგებელი და ანგარშვალდებული იყო საქართველოს სსრ-ის უმაღლესი საბჭოს (სესიებს შუა პერიოდში — მისი პრეზიდიუმის) წინაშე. საქართველოს სსრ-ის მინისტრთა საბჭო უფლებამოსილი იყო გადაეწყვიტა რესპუბლიკის გამგებლობას მიკუთვნებული სახელმწიფო მმართველობის ყველა საკითხი, რამდენადაც ისინი არ შედიოდა საქართველოს სსრ-ის უმაღლესი საბჭოსა და მისი პრეზიდიუმის კომპეტენციაში. იგი უზრუნველყოფდა სახალხო მეურნეობისა და სოციალისტური კულტურის მშენებლობის ხელმძრვანელობას, წარმართვას და ამოწმებდა ავტონომიური რესპუბლიკების მინისტრთა საბჭოების მუშაობას, ხელმძღვანელობდა სახალხო დეპუტატთა ადგილობრივი საბჭოების აღმასრულებელი კომიტეტების საქმიანობას და სხვა. რესპუბლიკის მთავრობა გამოსცემდა დადგენილებებსა და განკარგულებებს, რომელთა შესრულება სავალდებულო იყო საქართველოს სსრ-ის მთელ ტერიტორიაზე. მინისტრთა საბჭო აერთიანებდა და წარმართავდა საქართველოს სსრ-ის საკაბშირო-რესპუბლიკურ და რესპუბლიკური სამინისტროების, სახელმწიფო კომიტეტებისა და თავისის საქვეუწყებო სხვა ორგანიზაციების მუშაობას. რესპუბლიკის მთავრობის საქვეუწყებო ცენტრალური დარგობრივი ორგანიზაციების ნუსხას განსაზღვრავდა კანონი საქართველოს სსრ-ის მინისტრთა საბჭოს შესახებ.

მინისტრთა საბჭოს ოფიციალური გამოცემა იყო საქართველოს სსრ მთავრობის დადგენილებათა კრებული.

ისტორია
1946 წლის 27 მარტს საქართველოს სსრ-ის უმაღლესი საბჭოს პრეზიდიუმის ბრძანებულებით, საქართველოს სსრ-ის სახალხო კომისართა საბჭო გარდაიქმნა საქართველოს სსრ-ის მინისტრთა საბჭოდ და აფხაზეთისა და აჭარის ასსრ-ების სახალხო კომისართა საბჭოები — აფხაზეთისა და აჭარის მინისტრთა საბჭოებად. 1946 წლის 8 აგვისტოს საქართველოს სსრ-ის მოწვევის უმაღლესი საბჭოს სესიამ დაამტკიცა პრეზიდიუმის ბრძანებულება.

1946 წლის 10 აპრილს საქართველოს სსრ-ის მიწათმოქმედების სამინისტროს გამოეყო საქართველოს სსრ-ის მეცხოველეობის სამინისტრო, რომლის პირველ მინისტრად დაინიშნა ყოფილი მინისტრთა საბჭოს თავჯდომარის მოადგილე იოსებ კოჭლამაზაშვილი.

1946 წლის 15 ივლისს მინისტრთა საბჭოსთან არსებული საშენ მასალათა მრეწველობის მთავარი სამმართველო გარდაქმნა — საშენ მასალათა მრეწველობის რესპუბლიკურ სამინისტროდ.

მიწათმოქმედების მინისტრად დაინიშნა რაფიელ კვირკველია, მეცხოველეობის მინისტრად — იოსებ კოჭლამაზაშვილი, ტექნიკური კულტურების მინისტრად — გიორგი ალავიძე, სახელმწიფო კონტროლის მინისტრად — მირონ ჩუბინიძე, კომუნალური მეურნეობის მინისტრად — გიორგი ანანიაშვილი, კინემატოგრაფიის მინისტრად — ვლადიმერ მაჭავარიანი, საშენ მასალათა მრეწველობის მინისტრად — ვახტანგ პაატაშვილი, სსრკ დამზადებათა სამინისტროს რწმუნებულად საქართველოს სსრ-ში — დავით ხანთაძე.

1946 წლის 2 სექტემბერს შეიქმნა საქართველოს სსრ-ის საგემოვნო მრეწველობის სამინისტრო.

2 სექტემბერს სოციალური უზრუნველყოფის მინისტრობის თანამდებობიდან განთავისუფლდა გიორგი ელისაბედაშვილი და მის გაგივრად დაინიშნა კონსტანტინე თარგამაძე, რომელიც თავჯდომარის მოადგილეობიდან იქნა განთავისუფლებული.

18 დეკემბერს უმაღლესი საბჭოს პრეზიდიუმის დადგენილებით საქართველოს სსრ-ის მინისტრთა საბჭოს თავჯდომარეობიდან განთავისუფლდა ვ. ბაქრაძე და მის მაგივრად დაინიშნა ზ. ჩხუბიანიშვილი. აღნიშნული ცვლილება დამტკიცებულ იქნა საქართველოს უმაღლესი საბჭოს პირველსავე სესიაზე 26 მარტს.

1947 წლის 26 მარტს მეორე მოწვევის უმაღლესმა საბჭომ დაამტკიცა ახალი მინისტრთა კაბინეტი.

1953 წლის 21 სექტემბერს საქართველოს სსრ-ის უმაღლესი საბჭოს პრეზიდიუმის ბრძანებულებით საქართველოს სსრ-ის მინისტრთა საბჭოს თავმჯდომარეობიდან განთავისუფლდა ვ. ბქარაძე და მის მაგივრად დაინიშნა გ. ჯავახიშვილი. სესიაზე, საქართველოს სსრ-ის მინისტრთა საბჭომ, ახლადარჩეული უზენაესი საბჭოს მიმართა განცხადებით თავისი უფლებამოსილების მოხსნის თაობაზე. საქართველოს უზენაესმა საბჭომ დაავალა საქართველოს სსრ-ის მინისტრთა საბჭოს გაეგრძელებინა თავისი მოვალეობების შესრულება, საქართველოს უზენაესი საბჭოს მიერ საქართველოს ახალ მინისტრთა საბჭოს შექმნამდე. 15 ნოემბერს საქართველოს რესპუბლიკის უზენაესმა საბჭომ, საქართველოს რესპუბლიკის მინისტრთა საბჭოს თავმჯდომარედ თ. სიგუა დაამტკიცა, რომელსაც დაევალა ახალი მინისტრთა კაბინეტის მომზადება და უზენაესი საბჭოსთვის წარდგენა დასამტკიცებლად.

მინისტრთა კაბინეტი